12.6.2023
EL
Επίσημη Εφημερίδα της Ευρωπαϊκής Ένωσης
C 205/39
4.
Με τον τέταρτο λόγο προβάλλεται παραβίαση της συμφωνίας-πλαισίου που υπεγράφη μεταξύ της ΑΔΑ του Δικαστηρίου και της προσφεύγουσας, η οποία προβλέπει ότι οι αποφάσεις της ΑΔΑ που αφορούν συνδικαλιστική ή επαγγελματική οργάνωση που είναι εκπρόσωπος και συμβαλλόμενη στη εν λόγω συμφωνία δεν μπορούν να ληφθούν εν αγνοία του Γραμματέα του Δικαστηρίου, όπως συνέβη εν προκειμένω.
Προσφυγή της 18ης Απριλίου 2023 — Kivikoski κ.λπ. κατά Συμβουλίου (Υπόθεση T-202/23) (2023/C 205/44) Γλώσσα διαδικασίας: η γαλλική Διάδικοι Προσφεύγοντες: Ville Kivikoski (Wezembeek-Oppem, Βέλγιο), Ottavia Maffia (Βρυξέλλες, Βέλγιο), Peter Pristovnik (Βρυξέλλες) (εκπρόσωπος: N. de Montigny, δικηγόρος) Καθού: Συμβούλιο της Ευρωπαϊκής Ένωσης Αιτήματα Οι προσφεύγοντες ζητούν από το Γενικό Δικαστήριο: — να ακυρώσει την απόφαση της 13ης Ιουλίου 2022· — να ακυρώσει, εφόσον κριθεί αναγκαίο, την απόφαση με την οποία απορρίφθηκε η διοικητική ένσταση που υπέβαλαν στις 2 Φεβρουαρίου 2023, στο μέτρο που αιτιολογεί την απόφαση της 13ης Ιουλίου 2022· — να καταδικάσει το καθού στα δικαστικά έξοδα.
Λόγοι ακυρώσεως και κύρια επιχειρήματα Προς στήριξη της προσφυγής που άσκησαν κατά της αποφάσεως του γενικού γραμματέα του Συμβουλίου, της 13ης Ιουλίου 2022, περί μη προαγωγής τους κατά την περίοδο προαγωγών 2022, οι προσφεύγοντες προβάλλουν δύο λόγους ακυρώσεως. 1.
Με τον πρώτο λόγο προβάλλεται έλλειψη νομιμότητας της προσβαλλομένης αποφάσεως στο μέτρο που στηρίζεται σε εσφαλμένη εφαρμογή των κανόνων και ποσοστών που ισχύουν για τις προαγωγές, όπερ συνιστά παράβαση του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης και απώλεια σημαντικής ευκαιρίας να προαχθούν στον βαθμό AST 8. 2.
Με τον δεύτερο λόγο προβάλλεται παραβίαση των αρχών της προβλεψιμότητας και της ασφάλειας δικαίου, καθώς και άνιση μεταχείριση λόγω του ότι ανήκουν στον βαθμό AST 7, η οποία είναι παράνομη και δεν έχει προβλεφθεί από τον νομοθέτη.